**עמותת ונטעת** נוסדה ב-15 בספטמבר 2019, בהוד השרון על־ידי חגי הירשפלד, אביב בייליס לרנר, מאיה גלנץ ושי אטיאס. העמותה פועלת למען "פיתוח וטיפוח יערות אקולוגיים בעיר ובכפר, במטרה לתרום לאיזון מערכות האקלים המקומיות וחיזוק הפריפריה החברתית והגיאוגרפית, לקרב בין קהילות, לקדם צמיחה כלכלית מקיימת ולעודד תרבות נטיעה ושמירה על עצים ככלי חינוכי לשינוי תודעה בין אדם לאדמה ובין אדם לאדם."

בשנת 2021 העמותה הקימה את תנועת "עיר יער" תנועה שמטרתה להכניס את הטבע לתוך הערים, להגדיל את הצמחיה, הצל והחיבורים האנושיים ולהפחית את זיהום האוויר.

בשנת 2023 זכתה העמותה בפרס של מיליון ש"ח מטעם יוניון מוטורס, להקמת 100 גינות שיקומיות.

תחומי פעילות
------------

אחת הפעילויות המרכזיות של העמותה היא נטיעת עצים ביחד עם הדיירים במוסדות שיקומיים ובהם מתגוררות נפגעות תקיפה מינית, מתמודדי נפש, נוער בסיכון, אנשים עם נכויות, ולהפוך את המקום לירוק. העמותה יצרה גם סדנאות, הרצאות ושיתופי פעולה עם רשויות מקומיות וארגונים.

בתקופת הקורונה העמותה קישרה בין כ-200 מרכזי שיקום לאוכלוסיות מוחלשות לבין אדריכלי נוף ואגרונומים שהנחו אותם איך לגדל צמחים במרכזים. פרוייקט קורונה נוסף היה "משריש את זה הלאה", פרוייקט בו אנשים השרישו צמחים ואז העבירו אותם לשכניהם.

בין השנים 2019-2021, העמותה נטעה אלפי עצים והקימה עשרות גינות טיפוליות.

עיר־יער
-------

לפי הרעיון של עיר־יער, יש לשלב את הטבע בתוך העיר באופן אינטגרלי. צמחיה מחליפה את משטחי האספלט והבטון, ויוצרת מרחב בעל יתרונות סביבתיים, בריאותיים, חברתיים וכלכליים. ייחודו של הרעיון עיר־יער הוא בכך שהוא אינו מתמקד בפתרון נקודתי, אלא מציע פתרון רשתי. כדי לקדם את הרעיון של עיר־יער, יוצרים רשת של תמיכה הדדית הדומה בעצמה למבנה העץ. הרשת נבנית תוך מחשבה על שיקולי בנייה, תשתיות וצרכים וגם על הטבע ועל יחסים בינאישיים.

בשנת 2020 זכה הרעיון של עיר־יער במקום הראשון בתחרות לרעיונות פורצי דרך של רדיקל, מבין 700 הצעות. ההמלצות האופרטיביות להקמת עיר־יער עסקו בכמה תחומים. בתחום הפרנסה הוצע לפתח חקלאות עירונית בתמיכת העירייה, להקים שווקי איכרים מקומיים, לתמחר מים חקלאיים בתעריף מוזל, ולתת הנחות בארנונה לבנינים משותפים שיאפשרו חקלאות בחצר המשותפת או על הגג. בתחום ההסברה הוצע להעלות קמפיינים שיווקיים לקידום החקלאות העירונית, ובתחום ההדרכה הוצע להעסיק מדריכים חקלאיים מטעם העירייה. בעקבות הזכייה בפרס, הודיעו המשרד להגנת הסביבה והמשרד לקידום וחיזוק קהילתי שהם יקדמו תכניות ממשלתיות להרחבת החקלאות העירונית בארץ.

קישורים חיצוניים
----------------

* אתר האינטרנט הרשמי של עמותת ונטעת
* עמותת ונטעת, ברשת החברתית פייסבוק

* עמותת ונטעת, ברשת החברתית אינסטגרם
* עמותת ונטעת, ברשת החברתית פייסבוק
* עמותת ונטעת, ברשת החברתית אינסטגרם
* סרטונים בערוץ של עמותת ונטעת, באתר יוטיוב
* עמותת ונטעת, באתר "גיידסטאר"
* הדר ת"ש, ‏ונטעת: המיזם שהופך כל יום לט"ו בשבט, באתר ‏מאקו‏, 29 באוקטובר 2019
* צאלה קוטלר הדרי, ‏עשה זאת בעצמך: האנשים שהחליטו לשמור על הסביבה במקום הממסד האדיש, באתר גלובס, 12 באוקטובר 2019
* רז רותם, ‏ונטעת: לחיות אחרת / "אנחנו הולכים להתחיל ליירק את הערים דווקא מהמקום הכי כואב ופצוע בתרבות שלנו", באתר דבר העובדים בארץ ישראל, 28 באוגוסט 2020
* מיטל ר. פישמן, העץ הנדיב: היזמים שרוצים לנטוע עצים כדי לרפא את החברה, באתר ynet, 17 בספטמבר 2020
* יובל בגנו, ‏קמפיין גיוס המונים חדש מנסה להפוך את העיר שלכם ל"יער", באתר מעריב אונליין, 5 באוגוסט 2021
* מיה הוד רן, פרק 23: אביב בייליס לרנר - עמותת ונטעת והדף אקוטופיה, בפודקאסט סיפור ירוק, 19 בדצמבר 2021
* אתר למנויים בלבד ורד לי, איפה להתנדב: מי רוצה לסייע ביצירת יערות, מרחבים ירוקים וגינות?, באתר הארץ, 28 בדצמבר 2021

הערות שוליים
------------

1. ↑  תעודת רישום 2020 – ונטעת (ע"ר).pdf, באתר www.guidestar.org.il
2. 1 2 3 4  רותם קליגר, עיר-יער: המיזם שיהפוך את העיר שלכם לירוקה יותר, באתר mako, ‏15 באוגוסט 2021
3. 1 2  רז רותם, "אנחנו הולכים להתחיל ליירק את הערים דווקא מהמקום הכי כואב ופצוע בתרבות שלנו", באתר דבר העובדים בארץ ישראל, ‏2020-08-28
4. ↑  אודות, באתר עמותת ונטעת
5. ↑  ספי קרופסקי, במקום העירייה? הפעילים שרוצים להכניס את היער לתוך העיר, באתר במקום העירייה? הפעילים שרוצים להכניס את היער לתוך העיר - טיים אאוט, ‏2021-08-12
6. ↑  כהן, ניצן (2023-03-14). "תחרות Israel Earth Prize: העמותה שהופכת ערים לירוקות זכתה במיליון שקלים". *Ynet*. נבדק ב-2023-05-19.
7. ↑  יום השכן הטוב: הצמחים שיעשו לתל אביב קצת ירוק בלב, באתר טיים אאוט, ‏2020-09-10
8. ↑  עמית נויפלד, אזרחי העתיד, באתר SLOW: תנועת ההאטה, ‏2021-07-21
9. 1 2  "המקום הראשון בתחרות לרעיונות פורצי דרך: עיר-יער". *הארץ*. נבדק ב-2023-05-22.
10. 1 2  "משרדי הגנת הסביבה והקידום הקהילתי התחייבו לקדם חקלאות עירונית". *הארץ*. נבדק ב-2023-05-22.